Downloaded from YTS.MX
Official YIFY movies site: YTS.MX
PARÍŽ 2016
KIM KARDASHIANOVÁ ZVEREJNILA INTÍMNE SNAPCHATY,
PODĽA KTORÝCH JE NA TÝŽDNI MÓDY V PARÍŽI.
Som na párty u Aliyah. Toto je môj outfit.
Zas niečo premeškám. Každý mi odchádza,
ja kvôli samoopaľovaciemu nástreku nemôžem ísť s nimi.
Z Paríža prichádzajú mimoriadne správy.
Televíznu hviezdu Kim Kardashianovú ohrozovali zbraňou.
Mali jej vziať šperky v hodnote miliónov.
Vrátane obrúčky za štyri milióny.
O páchateľovi či páchateľoch nevieme vôbec nič.
Políciu bude rozhodne zaujímať,
ako tá skupinka vedela, že tam bude.
Zlodeji sa to mohli dozvedieť z jej videí na Snapchate.
Povrávalo sa, že tú krádež nafingovala.
Nešlo o hoax, ale o organizovaný zločin.
Najväčší za posledných 20 rokov.
Kiežby som vedel, kde ten prsteň bol.
KIM KARDASHIANOVÁ: LÚPEŽ DIAMANTOV
13. MÁJ 2025 JUSTIČNÝ PALÁC V PARÍŽI
KIM KARDASHIANOVÁ PRICHÁDZA NA SÚD SVEDČIŤ
PROTI MUŽOM, KTORÍ JU SO ZBRAŇOU OKRADLI.
Kim! Kim!
Po tom všetkom, čím som si prešla,
to beriem ako príležitosť definitívne to uzavrieť.
Do Paríža som prišla kvôli týždňu módy.
Toto mesto skrátka milujem.
No vtedajší výlet do Paríža všetko zmenil.
TÍ, ČO MAJÚ K PRÍPADU BLÍZKO,
TERAZ PRVÝ RAZ ODHAĽUJÚ PODROBNOSTI ZLOČINU.
ROK 2016 TÝŽDEŇ MÓDY V PARÍŽI
Parížsky týždeň módy je na svete tým najdôležitejším.
Nikto na ňom nesmie chýbať.
Týždeň módy v Paríži je miestom,
kde sa chce ukázať každá jedna celebrita.
Sláva však nie je zárukou,
že sa naň dostanete bez problémov. Dnes je už totiž plný hviezd.
Na Kardashianové parížsky svet módy spočiatku hľadel zhora.
Kim bola nová, a k tomu drzá Američanka
bez tradičného módneho pozadia.
Bola príliš vyzývavá, príliš okázalá, príliš viditeľná,
skrátka príliš všetko.
Ukazovala sa spolu s matkou.
Také hlboké výstrihy Francúzov rozhodne rozhorčili.
Som tu s mamičkou.
Keď začala chodiť s Kanyem,
jej štýl sa okamžite zmenil.
Presne tak. Kanye Omari West urobil z Kim nového človeka.
MALIK YUSEF PRODUCENT A WESTOV KOLEGA
S Kanyem spolupracujem už 22 rokov.
22 rokov.
Šialené, však?
Kim módou známa nebola.
Kanye však áno.
Stojte! Stojte!
Razom jej prevrátil šatník naruby.
Prehádzal jej štýl.
Zanechal na nej svoj rukopis. To on teda vie.
Ako umelec sa preslávil, a pre tých má svet módy miesto vždy.
Bez neho ju na týždeň módy nepozývali.
Chudák Kim.
KIM A KANYE PRICHÁDZAJÚ NA PARÍŽSKY TÝŽDEŇ MÓDY 2016.
KIM DOKUMENTUJE NA SIEŤACH KAŽDÝ SVOJ KROK.
Dnes si lámem hlavu, či si vziať spodnú bielizeň.
Kim Kardashianovú vnímam ako priekopníčku sociálnych sietí.
Kardashianové poznám od roku 2005.
Okrem toho je najväčšou hviezdou reality šou
a patrí medzi najfotografovanejších ľudí na svete.
Väčšinou sa však fotí ona sama.
Koncept selfíčok spopularizovala práve ona.
Ukazuje, že sa môžeme mať radi, a dokonca sa tým aj živiť.
Na Parížskom týždni módy na siete pravidelne prispievala.
Instagram, Snapchat. Pustila nás do svojho sveta.
Ukazovala nám svoje šperky.
- Dnešný druhý outfit. - Čo má na sebe.
Pôsobila autenticky. Zverejnila tanier s hranolkami.
To by Anna Wintourová neurobila.
Prišli ako celá rodina.
V predných radoch toľko bohatstva nikdy nebolo.
Nebáli sa ukázať peniaze, Francúzi sú však zdržanlivejší.
V Paríži sa dovtedy niečo také nerobievalo.
Počas týždňa módy bolo Kim vidieť doslova všade.
Vo svete módy pôsobím už viac ako desať rokov.
Ako fotograf som pre Vogue pokrýval všetky šouky a podujatia.
Bolo to dosť hektické a vzrušujúce zároveň.
Afterka Balmaina sa konala v Musée des arts décoratifs.
Bol to typický divoký večierok s kokteilmi,
ako by ste od týždňa módy aj čakali.
Kim tam, ako inak, nechýbala.
Všade chodievala s ochrankou,
no takto v interiéri mala menší...
sprievod, ako keby bola vonku na ulici.
Mám mnoho záberov, ako Kim dorazila na párty.
Ale aj z intímnejších momentov,
keď bola neskôr večer s kamarátmi a bavila sa.
Fotky mi vyšli. Večer si užívala.
Farby boli krásne, outfity tiež.
Kim podľa mňa patrila k ženám, ktoré o Parížskom týždni módy
vždy snívali.
KANYE SA PO TROCH DŇOCH VRACIA DO NEW YORKU.
KIM V HOTELOVEJ IZBE ZOSTALA SAMA.
ILUSTRAČNÉ ZÁBERY
K HOTELU DORAZILI PIATI MUŽI.
Traja na bicykloch, dvaja pešo.
2:30 NADRÁNOM
Mali oblečené bundy s nápisom Polícia
a na hlavách kukly.
Zaklopali na dvere.
Keď ten nápis Polícia
na ich bundách zbadal nočný strážnik, člen ochranky,
nemal ich prečo podozrievať, a tak im otvoril.
Jeden z nich však vytiahol zbraň a začal ho ňou ohrozovať.
Potom mu zviazali ruky.
A spýtali sa ho, ktorá izba patrí manželke rapera.
Kim Kardashianová v tom čase
ležala na posteli, keď začula hluk.
Predpokladala, že sa vrátila jej sestra
a prišla jej zaželať dobrú noc.
Nikto sa však neozval.
Vtom sa dvere otvorili
a pred Kim Kardashianovou stáli dvaja zločinci
spolu s ochrankárom.
Najprv sa jej spýtali na ten prsteň.
Zjavne vedeli, že má pri sebe prsteň za štyri milióny,
ktorý ukazovala na svojich sociálnych sieťach.
To poň si tam prišli.
Je to slávny prsteň.
A oni ho chceli mať.
V jej izbe však toho našli viac.
Do Paríža si vzala všetky šperky.
Chcela mať poruke všetky diamanty,
keby ich náhodou potrebovala.
V izbe teda mala šperky v hodnote miliónov dolárov,
ktoré si vôbec nezabezpečila.
Keď si všetky šperky zbalili do tašky,
dali sa v chvate na odchod.
Kim Kardashianová plakala a kričala.
Zalepili jej ústa a ruky a nohy jej obtočili páskou.
Mala obrovský strach, bola takmer úplne nahá.
Bála sa, že ju znásilnia, prípadne zabijú.
Odniesli ju však do kúpeľne, kde ju položili do vane.
A nechali pustenú vodu.
TRI HODINY NADRÁNOM
O 5 600 KILOMETROV ĎALEJ V NEW YORKU
SA KU KANYEMU DOSTANE SPRÁVA O LÚPEŽI.
Keď polícia Kim vypočúvala,
Kanye vystupoval na festivale Meadows.
Niekto ho musel zalarmovať, že Kim okradli.
Mal o ňu očividné obavy.
Mrzí ma to,
ale z rodinných dôvodov musím koncert ukončiť.
Zavolal mi: "Kim akurát okradli."
"V Paríži." Vravím mu: "Prosím?!"
Dozvedel som sa o tom medzi prvými.
Bolo to šialené. Počuť to cez telefón z jeho úst.
Len si to predstavte. Byť na druhej stane oceána.
A váš milovaný niečo také zažil. Viete si to predstaviť?
Ja nie. Je to pritiahnuté za vlasy.
KIM KARDASHIANOVÁ NESKÔR POSKYTNE DESIVÝ OPIS LÚPEŽE.
Dvere sa otvorili, a vtedy som zbadala dvoch mužov
v policajnej uniforme, ktorí asi meter a pol odo mňa
pritláčajú k podlahe tretieho.
Zošmykla som sa z postele, zodvihla mobil,
no nevedela som číslo európskej tiesňovej linky.
Jeden z nich ku mne pristúpil, mobil mi vytrhol
a hodil ma na posteľ.
Potom na mňa namierili zbrane.
Vtedy som si uvedomila, že ma určite strelia do hlavy.
"Mám predsa rodinu. Prosím vás, nechajte ma žiť."
Keď sa prevalilo, že sa v Paríži Kim niečo stalo,
boli toho plné správy aj sociálne siete.
Písalo sa o tom všade. Bola to horúca novinka.
Nuž a samotný príbeh mal hneď dve línie.
Na jednej strane samotné vyšetrovanie a na druhej...
záujem médií.
Pred lúpežou sa špekulovalo,
či Kimini ľudia nedávajú paparazzom dopredu vedieť,
kde sa bude nachádzať.
Nemohla tieto celebritné momenty
z reštaurácií a nákupov,
kde fotia všetky hviezdy, vytvárať zámerne?
Poďme, rýchlo!
Malo to podtón vopred premysleného správania.
Povrávalo sa, že sa to nestalo,
že celú lúpež kvôli publicite
nafingovala.
HOVORÍ SA, ŽE K TOMU VÔBEC NEDOŠLO.
- IM SA NIEČO "LEN TAK" NEDEJE. - NIKDY SOM TOMU NEVERILA.
- JE TO PODVRH, CELÉ JE TO PODVRH. - TIE KVÔLI POZORNOSTI UROBIA VŠETKO.
Neokradli ju, ide o poistný podvod. Kardashianky sú týmto známe.
Keby ju už niekto chcel okradnúť, išli by k nej domov,
kde má viac peňazí ako tých pár šperkov. Spamätajte sa.
Nejde mi do hlavy, ako mohli Kim Kardashianovú okradnúť
v tak dobre stráženom hoteli, ktorý dodržiava protokoly.
Nechce sa mi tomu veriť ani sekundu.
Keby zbraňou ohrozovali
akúkoľvek inú Američanku a matku detí,
vyvolalo by to medzinárodné pohoršenie
a noviny by zapĺňali správy, ako americkú matku
okradli v Paríži, a nie, ako Kim Kardashianová predstiera.
Je to konšpiračná teória.
Je jednoduchšie veriť v komplot.
Ktorý jeden človek celý zinscenoval.
Nešlo o hoax, ale o organizovaný zločin.
Zobudiť sa so zbraňou pri hlave muselo byť príšerne traumatizujúce.
A to na údajne bezpečnom mieste.
O lúpeži som sa dozvedela doma.
Zavolala mi editorka časopisu, pre ktorý som vtedy pracovala.
Spýtala sa ma:
"Počula si, že Kim Kardashianovú včera večer okradli?
Zbaľ si veci a choď na miesto činu."
Tronchetová ulica v Paríži.
Keď som tam dorazila, polícia už disponovala
väčšinou informácií, čo sa v tú noc udialo.
Kim Kardashianová im opísala všetko, čo sa jej prihodilo.
A rovnako recepčný, teda ochrankár.
Vyšetrovanie viedla jednotka BRB,
teda v preklade špecializovaná brigáda,
ktorá rieši lúpežné prepadnutia.
Sú to skvelí policajti.
Kim Kardashianová
bola počas výsluchu v šoku.
Vypovedala o dvoch osobách.
Jednej vyššieho vzrastu a druhej nižšieho.
Príkazy mal vydávať ten vyšší.
Ten sa jej tiež pýtal, kde nájde prsteň
a takisto peniaze.
Išlo o zločin voči jednotlivcovi. Najväčší za posledných 20 rokov.
Ako lupiči prišli, tak aj odišli.
Traja, čo prišli na bicykloch, na nich aj ušli.
Zvyšní dvaja zas rovnako odišli po vlastných.
Lupiči si bicykel na útek vyberajú len zriedka.
Dvaja sa rýchlo dali na útek,
tretí za nimi výrazne zaostával.
Po prvé, lebo mal na jednom kolese defekt,
a po druhé, lebo zodpovedal za prevoz šperkov.
Tašku si položil na riadidlá,
čo bicykel vyhodilo z rovnováhy.
Dvaja lupiči na bicykli,
ktorým sa podarilo utiecť,
našli čierny Peugeot.
Čakal na nich neďaleko, v rovnakom susedstve.
Naskočili doň
a prefrčali Parížom až na predmestie.
Pre policajtov sú zábery auta nesmierne dôležité.
V rámci vyšetrovania ide o prvú veľkú stopu.
Po lúpeži akoby sa po Kim zľahla zem.
Kompletne sa stiahla.
Jej sociálne siete odrazu zívali prázdnotou.
Vysvetľovala som si to tak, že ten šok ešte spracováva.
Že sa vyrovnáva s traumou, ktorou si musela prejsť.
Prevrátilo jej to život naruby.
ZA KIMINEJ NEPRÍTOMNOSTI SA ZA ŇU V EMOTÍVNOM ROZHOVORE
S ELLEN DEGENERESOVOU VYJADRILA SESTRA KHLOÉ.
Ako na tom teraz Kim je? Všetkých to určite zaujíma.
Nie práve najlepšie.
Má za sebou traumatický zážitok.
Ako rodina však držíme pri sebe. My to spolu zvládneme.
Vážime si vašu lásku a podporu.
Chce to hlavne čas.
- Bolo to príšerné. - Viem si predstaviť.
Na sociálnych sieťach ste boli všetky aktívne.
Najmä teda na Instagrame.
S tým ste nateraz úplne skončili?
Bol to poriadny preplesk, aby sme si v tom upratali.
S Kris sme sa videli asi po mesiaci od tej príšernej udalosti.
Oslavovali sme jej narodeniny, bolo nás približne desať žien.
To bolo prvý raz, čo na večeru dorazila s osobným strážcom.
Považovala som to za múdre. Sedel s nami za stolom.
Pozoroval okolie, či je všetko v poriadku.
Z Kris som vycítila, že je stále veľmi otrasená.
Nebrala to na ľahkú váhu.
PARÍŽSKA POLÍCIA PRACOVALA DŇOM I NOCOU,
ABY LUPIČOV CHYTILA.
BRB bola pod veľkým tlakom.
Najmä kvôli menu obete a rozsahu lúpeže,
no tiež kvôli prebiehajúcemu Parížskemu týždňu módy.
Nehovoriac o záujme médií, ktorý to vyvolalo.
Novinári a televízne správy ich zahlcovali otázkami.
Sociálnymi sieťami sa šírili rôzne fámy.
Uvedomovali si, že lupičov musia čo najrýchlejšie chytiť.
Policajti z technického a forenzného oddelenia polície
pátrali po rôznych odtlačkoch prstov,
no tiež po stopách DNA,
a to ako na tele Kim Kardashianovej,
tak aj na všetkých predmetoch z miesta činu.
Páchatelia tam totiž za sebou zanechali množstvo vecí.
Myslím, že páchatelia na mieste činu
zanechali približne tucet predmetov.
Sťahovacie pásky, po ktorých zvyčajne
siahame pri domácich projektoch,
no zvyknú sa s nimi zväzovať ľudia.
Tiež rolku izolačnej pásky,
a takisto kúsky pásky z tejto rolky.
Na výsledky si bolo treba počkať, no keď dorazili,
dozvedeli sa, že vzorka DNA zo sťahovacej pásky
patrí mužovi menom Aomar Aït Khedache.
A ďalšie vzorky DNA, ktoré polícia odobrala,
ju doviedli k mužovi menom Yunice Abbas.
Analýza forenzného oddelenia ich teda nasmerovala
hneď k dvom mužom.
Bol to významný prelom.
Aomar Aït Khedache bol šesťdesiatnik.
Polícia o ňom už roky vedela,
najmä kvôli pašovaniu drog a lúpežiam.
Vyslúžil si prezývku Aomar Le Vieux, teda Aomar Starý.
Samozrejme, kvôli svojmu veku.
Až taký starý nebol, mal tesne po šesťdesiatke,
no na zločinca je to už asi trochu priveľa.
Toho druhého, Yunica Abbasa, už takisto dobre poznali,
opäť ako pašeráka drog a lúpežníka.
Aj s Aomarom strávili za mrežami veľa času.
Na rozbor tiež poslali DNA, ktorú našli v izbe Kardashianovej.
Takisto študovali zábery z bezpečnostných kamier,
celé hodiny,
a pátrali na nich po čiernom Peugeote.
Predpokladali, že tým istý autom
sa lupiči dostali na aj z Tronchetovej ulice.
Po identifikácii Aomara Starého
sa tiež dostali k menu jeho syna.
Harminy. Ten vlastnil čierny Peugeot.
Už mali teda mená troch lupičov.
Aomar, Yunice a Harminy.
Nezatkli ich okamžite.
Nechali ich tak,
aby začali pracovať na sledovaní
a odposluchu mobilov.
Nech ich dovedú aj k zvyšku lupičov.
A tiež potrebovali pochopiť, kto plnil akú úlohu.
Preverili si všetky čísla,
z ktorých sa v tú noc v okolí hotela telefonovalo.
Všimli si, že niekoľko z nich začína dvojčíslím 07.
To sa začalo používať len prednedávnom,
no a zvyčajne sa spája s mobilmi,
ktorým u nás v preklade hovoríme vojnové.
VOJNOVÝ MOBIL = JEDNORAZOVÝ MOBIL
S Aomarovou identitou v rukách
mali prístup aj k číslam, s ktorými telefonoval.
Nuž a vďaka nim sa im ho podarilo spojiť
aj s ďalšími mužmi.
Predovšetkým s Didierom, ktorý mal k Aomarovi veľmi blízko.
Kvôli jeho modrým očiam ho prezývali Modroočko.
Vďaka odposluchom a sledovačkám zistili,
že si začali lámať hlavu nad jedným problémom.
Šperky sa totiž nepredávali dosť rýchlo.
Zorganizovať podobnú operáciu
bez toho, aby ste si boli istý,
že lup sa vám podarí predať,
je veľmi komplikované.
Kedysi som sa lúpežami živil.
Asi 30 rokov.
Čo sa obvinených týka,
poznám dvoch z nich.
Ale aby bolo jasné, nikdy som s nimi nespolupracoval.
Poznáme sa buď z väzenia, alebo cez spoločných známych.
Zlatým pravidlom je mať kupca ešte pred lúpežou.
Ak máte prsteň za desať miliónov, ktorý nedokážete predať,
kradli ste ho zbytočne.
Aomar s komplicmi potrebovali niekoho s kontaktmi v Antverpách.
Niekoho, kto tam pozná obchodníkov s diamantmi.
A tým bol istý Marceau.
Ten mal šperky prechovávať
a následne ich aj prepredať.
ANTVERPSKÁ DIAMANTOVÁ ŠTVRŤ
Prečo kradnutý tovar putuje do Antverp? Lebo sú tam kupci.
Aj peniaze. Je to rýchlovka.
Ako sa voda vlieva do mora, tak sa lupy vlievajú do Antverp.
Diamanty prichádzajú opracované aj neopracované.
Pochádzajú z celého sveta.
Hovoríme o stovkách miliónov.
V oblasti diamantov som viac ako dekádu velil jednotke,
ktorá sa sústreďovala na zločiny spojené
so vzácnymi minerálmi, kameňmi aj kovmi.
V brandži s diamantmi
bol Marceau Baum-Gertner známa firma.
Nie ako lupič,
ale ako spojka, ktorá lupiča skontaktovala s kupcom u klenotníka.
Ako sprostredkovateľ dostal svoje percentá.
Sám som v Antverpách predával.
Tie sa diamantmi preslávili na celom svete.
Na ich predaj niet lepšieho miesta.
Na ten sa však treba pripraviť.
Predaj prsteňa Kim Kardashianovej by tam bol hračka.
Väčšina klenotníkov s vami jedná korektne.
Určité percento však možno opísať ako obyčajných zločincov.
Keď sa nám potvrdilo,
že pán Baum-Gertner Diamantovú štvrť skutočne navštívil,
francúzskym kolegom sme prisľúbili, že ho do budúcna budeme monitorovať.
Pri jeho ďalšej návšteve Antverp sme ho boli pripravení odchytiť.
Francúzski kolegovia mi uprostred noci zavolali,
že sa čosi chystá.
Že sa k nám asi čoskoro vydajú.
8. DECEMBER 2016
Až doteraz ide o jeden z mojich nasledovanejších prípadov.
ILUSTRAČNÉ ZÁBERY
Upovedomili nás, že pán Aomar mieri do Antverp.
A to v sprievode Cathy.
Asi preto, aby pôsobili ako párik turistov.
Baum-Gertner prišiel tiež. Stretli sa v McDonalde.
Mali za sebou tri a pol hodiny cesty. Boli hladní.
Ja by som išiel do reštaurácie, oni si však vybrali McDonald's.
BELGICKÁ POLÍCIA DOKÁZALA PODOZRIVÝCH SLEDOVAŤ
V KOMBINÁCII POULIČNEJ SLEDOVAČKY A BEZPEČNOSTNÝCH KAMIER.
V porovnaní s bežnou vyšetrovacou jednotkou
je naša práca omnoho komplikovanejšia.
Potýkame sa totiž s nanajvýš delikátnym tovarom
vo veľmi špecifickom prostredí.
Keď sa s ním pán Baum-Gertner v McDonalde stretol,
jedna záležitosť ma vskutku zaujala.
Natiahol k Aomarovi ruku,
no ten nebadane pokrútil hlavou,
a tak ruku spustil.
"Možno sa poznáme, ale takto na verejnosti nie."
Jasne si vybavujem, aký bol pán Aomar opatrný.
Potom sa spoločne vydali ku klenotníctvu,
do ktorého aj vošli.
Zdržali sa tam štyri hodiny.
Klenotníctvo, ktoré si vybrali, je známym miestom
pre uchovávanie a predaj kradnutého tovaru.
Poviem to takto, nebolo to prvý raz, čo sa objavili na scéne.
Môžete nasadiť toľko kamier a ľudí, koľko sa vám len zachce,
no v tom čase by sme za pár očí vnútri dali hocičo.
No nemôžete tam len tak umiestniť kameru či plošticu.
Nie je to také jednoduché, vyžaduje si to celý proces.
Keby som mal zhrnúť, čo sa tam v ten deň podľa mňa dialo,
no sú to len dohady,
povedal by som, že sa dohodli na konečnej sume.
Ako sa hovorí, tľapli si na to.
A povedali im, že sú za toľko a toľko šperky ich.
Nevideli sme ich vymieňať si peniaze, no muž, o ktorom sa vedelo,
že vo veľkom prepiera peniaze a má množstvo hotovosti,
vošiel do parkoviska s plným batohom, kde sa potom stretol s klenotníkom,
od ktorého už o pár sekúnd vychádzal bez batoha.
Ale nie, hotovosť sme nevideli.
Bolo to také nevídané, že muselo ísť o niečo veľké.
No samotný prsteň sme nezahliadli.
Diamant, teda ešte horúcu zbraň, sme nemali.
To by bolo fajn. Možno sa raz znova ukáže.
Kiežby som vedel, kde ten prsteň bol.
PO TROCH MESIACOCH HRABANIA SA V ZÁBEROCH Z KAMIER,
ODPOČÚVANIA A SLEDOVANIA PODOZRIVÝCH
BOLA POLÍCIA PRESVEDČENÁ, ŽE POZNÁ LUPIČOV AJ KOMPLICOV.
V tú noc prišli do hotela piati muži.
Dvaja z nich mali údajne vojsť ku Kim do izby.
Aomar Aït Khedache, teda Aomar Starý,
a Didier Dubreucq, alias Modroočko.
Okrem toho Pierre Bouainère, Yunice Abbas
a mladík menom Marc-Alexandre Boyer.
A na záver Marceau, ktorý zodpovedal za predaj.
Potom tu máme ešte komplicov.
CHRISTIANE GLOTINOVÁ
Cathy, bývala Aomarova priateľka.
Harminy, Aomarov syn.
Polícia zatkla 9. januára 2017 17 ľudí.
V rovnakom čase, za úsvitu.
Niektorí boli na juhu Francúzska, iní sa zdržiavali na predmestiach.
Keďže ich zadržali spoločne, nemali sa ako kontaktovať a utiecť.
Aomara postavili pred BRB, dôkazy hovorili jasne proti nemu.
Nakoniec sa ku všetkému priznal. Takmer ku všetkému.
Yunice, teda ďalší muž, ktorého identifikovali podľa DNA,
sa tiež hneď priznal takmer ku všetkému.
Zvyšok však všetko poprel.
PO POL ROKU OD LÚPEŽE KIM PRELOMÍ TICHO
V OTVORENOM ROZHOVORE S ELLEN DEGENERESOVOU.
Vedela som, že je koniec.
- Že zomriete? - Na sto percent.
Pomodlila som sa. Nebo som mala isté.
"Hádam sú deti s mužom v poriadku."
Neudržím slzy.
U Ellen hovorila predovšetkým o tom,
ako veľmi ju to zmenilo.
Sami ste videli, ako som sa rada predvádzala.
Bola som veľmi materialistická.
Niežeby bolo niečo zlé na tom, ísť si za tým, čo chcete.
Teším sa zo všetkých, ktorým sa okolo mňa darí.
No mám radosť, že deti zažijú túto moju verziu.
Že ich vychovám inak. Už mi na tom totiž vôbec nezáleží.
Kim Kardashianová žila v dokonalom svete.
Tieto udalosti
ním však otriasli povedzme ako pád asteroidu.
Malo sa to stať. Zážitky vás majú vždy niečo naučiť.
- No a mňa... - Chápem.
Ďakujem. Ja...
Začala zdieľať príspevky s deťmi, o svojom dome,
skrátka o svojom živote s rodinou.
No a už sa neprezentovala takým materialistickým...
spôsobom.
Tvrdila, že v tom zohrala svoju rolu.
Lupiči totiž kvôli videám na Snapchate
vedeli, kde zaútočiť.
Chcela som vedieť, či je to pravda.
Natočila som dokument o tom, ako zločinci využívajú sociálne siete
pri prepadoch celebrít či influencerov.
Jedným z piatich lupičov, ktorú Kim prepadli, je Yunice Abbas.
Videla som fotku s jeho knihou Ako som okradol Kim Kardashianovú,
ktorú tak bez hanby napísal.
Vyspovedala som množstvo zločincov.
Väčšina svoje činy oľutovala,
no Yunicovi akoby to bolo ukradnuté.
To podľa mňa svet dosť šokovalo.
Pocit viny? Nie, je mi to jedno.
Úplne jedno.
Nevysvetlil mi tak úplne, ako presne ten Snapchat použil,
no pred samotnou lúpežou mala byť na sieťach dosť aktívna.
Išiel som na internet,
kde som ju naozaj s tými šperkami a prsteňom videl.
Všade ich ukazovala.
Vedeli sme o tom zo sociálnych sietí.
Vedeli sme aj to, že sem príde na týždeň módy.
Išli sme si to tam teda obhliadnuť.
Mali sme istotu. Vyčkávali sme tam už od polnoci.
Vraj sledovali jej sociálne siete,
no od zverejnenia rozhovoru sa začalo povrávať,
že museli mať vnútri svojho človeka.
Mohli za tým byť obe veci.
Jej polohu mali od človeka, ktorý pre nich robil zvnútra.
Zo sietí sa zas dozvedeli, koľko má pri sebe peňazí.
PO TAKMER DEVIATICH ROKOCH OD LÚPEŽE
MÁ V JUSTIČNOM PALÁCI V PARÍŽI ZAČAŤ SÚDNY PROCES.
Francúzska tlač lupičov nazvala Les Papys Braqueurs.
Teda Gang deduškov.
Boli totiž vo veku našich starých otcov.
Dnes sú to sedemdesiatnici až osemdesiatnici.
S podlomeným zdravím.
Aomar nepočuje.
Celý proces mu museli titulkovať.
13. MÁJ 2025
KIM SA S LUPIČMI NA SÚDE OCITÁ TVÁROU V TVÁR.
OPISUJE, AKO JU ZVIAZALI A ZAPCHALI JEJ ÚSTA.
V tej chvíli som nepochybovala, že ma znásilní.
Bola som presvedčená, že zomriem.
Ten pocit hrôzy mi zmenil život.
Nepriala by som to vôbec nikomu.
Ten pocit, že vás znásilnia či zabijú.
To si nezaslúži ani najväčší nepriateľ.
Po tom všetkom, čím som si prešla,
to beriem ako príležitosť definitívne to uzavrieť.
Povedala by som, že pre Kim bol prepad v Paríži takým...
bodom zlomu.
Bolo to prvý raz, kedy sa jej úchvatný život
otočil proti nej
a zasiahol ju na skutočne ľudskej úrovni.
Odvtedy sa veľmi posunula.
Samotnú lúpež však považujem za kľúčový faktor,
ktorý ju prinútil prehodnotiť smerovanie vlastného života.
PO ŠTYROCH TÝŽDŇOCH POJEDNÁVANÍ POROTA UZNALA
VODCU AOMARA AÏTA KHEDACHEHO A ĎALŠÍCH SEDEM ĽUDÍ VINNÝMI.
TRESTY SA HÝBALI OD UVÄZNENIA PO PODMIENKU AŽ POKUTU,
NO KEĎŽE SI UŽ TREST ODPYKALI, NIKTO Z NICH SA DO VÄZENIA NEVRÁTIL.
PO VERDIKTE KIM KARDASHIANOVÁ POVEDALA:
"IDE O NAJDESIVEJŠÍ ZÁŽITOK MÔJHO ŽIVOTA,
KTORÝ NA MNE A MOJEJ RODINE ZANECHAL TRVALÉ STOPY.
NIKDY NAŇ NEZABUDNEM,
NO VERÍM V SILU RASTU, ZMIERENIA A MODLITBY."